Kirsebærvænget 8, 6094 Hejls | Ejendomme | KI8GG | Nybolig Ejendomsmægler
Kirsebærvænget 8 , Trappendal 6094 Hejls
Kontantpris 925.000 Ejerudgift pr. md.1.859
Flot, velholdt fritidshus i pragtfulde omgivelser
Adgang til fælles badebro
Velkommen til dejlige Hejls og denne skønne sommerbolig på Kirsebærvænget 8, hvor både hus, have og omgivelser er ganske enestående.
Selve ejendommen er holdt flot ved lige, blandt andet er tag, tagrender og vinduer skiftet i løbet af de seneste ti år, ligesom køkkenet også er opdateret i samme periode. Derfor fremstår huset indbydende og klar til at tage imod en ny familie, der vil nyde de pragtfulde omgivelser i ferier, helligdage og weekender.
Indendørs bydes man velkommen i en rummelig entré/fordelingsgang, hvorfra der er adgang til husets to værelser. Disse har begge faste skabe, fint lysindfald og grå gulvtæpper. Desuden kan man nemt møblere med to sovepladser i begge rum, der er indrettet i samme funktionelle og bekvemme stil – hvilket i øvrigt også kan siges om resten af huset. Badeværelset er velindrettet med både vaske-/tørremaskine, gulvvarme og brus, desuden er klinkerne af samme type, som i køkkenet.
Sommerhusets dejlige køkken og den hyggelige stue ligger i åben forbindelse. Køkkenelementer og de hårde hvidevarer fremstår velholdte, elementerne er i pæretræsfiner, der er keramisk kogeplade og ikke mindst opvaskemaskine, så ingen behøver tage opvasken, når I slapper af i sommerhuset.
Stuen har stort vinduesparti og derfra fine lysindfald, brændeovn samt plads til både spisebord og sofahjørne. Desuden får man en del ekstra kvadratmeter i den udestue, man har adgang til fra stuen. Her er solrigt og plads til at indrettet sig med hyggelige kurvemøbler, blomsterkrukker og måske en daybed.
Udendørs er haven et dejligt fristed, hvor plænen lægger op til kroket , kongespil samt spas og leg, mens terrassen, der følger huset på tre sider, har god plads til både afslapning i solvogn og hyggelige grillaftener.
Der medfølger tilmed en stor stak brænde.
Kvarteret er trygt, naboerne rare og som medlem af grundejerforeningen, får man adgang til fælles badebro for enden af Elkærgårdvej.